title: Решение (ОВППС) 2017/667 на Съвета от 6 април 2017 година за изменение на Решение (ОВППС) 2016/849 относно ограничителни мерки срещу Корейската народнодемократична република

text:
               7.4.2017

               BG

               Официален вестник на Европейския съюз

               L 94/45

         РЕШЕНИЕ (ОВППС) 2017/667 НА СЪВЕТА
   от 6 април 2017 година
   за изменение на Решение (ОВППС) 2016/849 относно ограничителни мерки срещу Корейската народнодемократична република
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като взе предвид Решение (ОВППС) 2016/849 на Съвета от 27 май 2016 година относно ограничителни мерки срещу Корейската народнодемократична република и за отмяна на Решение 2013/183/ОВППС (1), и по-специално член 33, параграф 2 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 27 май 2016 г. Съветът прие Решение (ОВППС) 2016/849.

               (2)

               С оглед на продължаващите дейности по разпространение на оръжия, извършвани от Корейската народнодемократична републик (КНДР), четири лица следва да бъдат добавени в списъка на лицата и образуванията, отговарящи за ядрените програми на КНДР или за програмите на КНДР, свързани с балистични ракети или с други оръжия за масово унищожение, или лица или образувания, които действат от тяхно име или по тяхно указание, поместен в приложение II към Решение (ОВППС) 2016/849.

               (3)

               Поради това Решение (ОВППС) 2016/849 следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Приложение II към Решение (ОВППС) 2016/849 се изменя, както е посочено в приложението към настоящото решение.
   Член 2
   Настоящото решение влиза в сила в деня на публикуването му в Официален вестник на Европейския съюз.

      Съставено в Брюксел на 6 април 2017 година.

            За Съвета

            Председател

         L. GRECH

      (1)  ОВ L 141, 28.5.2016 г., стр. 79.

      ПРИЛОЖЕНИЕ
      Следните лица се добавят в списъка на лицата и образуванията, поместен в раздел I.A от приложение II към Решение (ОВППС) 2016/849:
      I.   Лица и образувания, отговарящи за ядрените програми на КНДР или за програми на КНДР, свързани с балистични ракети или с други оръжия за масово унищожение, или лица или образувания, които действат от тяхно име или по тяхно указание, или образувания, притежавани или контролирани от тях.
      А.   Лица

                  Име

                  Друго име

                  Дата на раждане

                  Дата на посочване

                  Основания

                  31

                  RI Myong Su

                  Дата на раждане: 1937 г.
                  Място на раждане: Myongchon, North Hamgyong

                  7.4.2017 г.

                  Заместник-председател на Централната военна комисия на Корейската работническа партия и началник-щаб на Народните въоръжени сили. В това си качество Ri Myong Su заема възлов пост по въпросите на националната отбрана и носи отговорност за подпомагане или насърчаване на ядрените програми на КНДР или на програми на КНДР, свързани с балистични ракети или с други оръжия за масово унищожение.

                  32

                  SO Hong Chan

                  Дата на раждане: 30.12.1957 г.
                  Място на раждане: Kangwon
                  Паспорт № PD836410105
                  Валидност на паспорта до: 27.11.2021 г.

                  7.4.2017 г.

                  Първи заместник-министър на Народните въоръжени сили, член на Централната военна комисия на Корейската работническа партия и генерал-полковник в Народните въоръжени сили. В това си качество So Hong Chan носи отговорност за подпомагане или насърчаване на ядрените програми на КНДР или на програми на КНДР, свързани с балистични ракети или с други оръжия за масово унищожение.

                  33

                  WANG Chang Uk

                  Дата на раждане: 29.5.1960 г.

                  7.4.2017 г.

                  Министър на промишлеността и атомната енергия. В това си качество Wang Chang Uk носи отговорност за подпомагане или насърчаване на ядрените програми на КНДР или на програми на КНДР, свързани с балистични ракети или с други оръжия за масово унищожение.

                  34

                  JANG Chol

                  Дата на раждане: 31.3.1961 г.
                  Място на раждане: Пхенян
                  Паспорт № 563310042

                  7.4.2017 г.

                  Председател на Държавната академия на науките — организация, посветена на развитието на технологичния и научен капацитет на КНДР. В това си качество Jang Chol заема стратегическа позиция за развитието на ядрените дейности на КНДР и носи отговорност за подпомагане или насърчаване на ядрените програми на КНДР или на програми на КНДР, свързани с балистични ракети или с други оръжия за масово унищожение.


title: 2008/311/ЕО, Евратом: Решение на Съвета от 14 април 2008 година за назначаване на един член от Ирландия в Европейския икономически и социален комитет

text:
               17.4.2008

               BG

               Официален вестник на Европейския съюз

               L 107/31

      РЕШЕНИЕ НА СЪВЕТА

   от 14 април 2008 година
   за назначаване на един член от Ирландия в Европейския икономически и социален комитет
   (2008/311/ЕО, Евратом)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 259 от него,
   като взе предвид Договора за създаване на Европейската общност за атомна енергия, и по-специално член 167 от него,
   като взе предвид Решение 2006/651/ЕО, Евратом на Съвета (1),
   като взе предвид предложението на правителството на Ирландия,
   като взе предвид становището на Комисията,
   като има предвид, че след оставката на г-н Arthur FORBES се освободи едно място за член на Европейския икономически и социален комитет,
   РЕШИ:
   Член 1
   Г-жа Heidi LOUGHEED, ръководител на IBEC Europe, се назначава за член на Европейския икономически и социален комитет за остатъка от мандата, а именно до 20 септември 2010 г.
   Член 2
   Настоящото решение поражда действие в деня на приемането му.

      Съставено в Люксембург на 14 април 2008 година.

            За Съвета

            Председател

         I. JARC

      (1)  ОВ L 269, 28.9.2006 г., стр. 13. Решение, последно изменено с Решение 2007/622/ЕО, Евратом (ОВ L 253, 28.9.2007 г., стр. 39).


title: 2011/756/ЕС: Решение на Европейския парламент от 25 октомври 2011 година относно освобождаването от отговорност във връзка с изпълнението на бюджета на Европейския полицейски колеж за финансовата 2009 година

text:
               26.11.2011

               BG

               Официален вестник на Европейския съюз

               L 313/17

         РЕШЕНИЕ НА ЕВРОПЕЙСКИЯ ПАРЛАМЕНТ
   от 25 октомври 2011 година
   относно освобождаването от отговорност във връзка с изпълнението на бюджета на Европейския полицейски колеж за финансовата 2009 година
   (2011/756/ЕС)
   ЕВРОПЕЙСКИЯТ ПАРЛАМЕНТ,
   като взе предвид окончателните годишни отчети на Европейския полицейски колеж за финансовата 2009 година,
   като взе предвид доклада на Сметната палата относно годишните отчети на Европейския полицейски колеж за финансовата 2009 година, придружен от отговорите на Колежа (1),
   като взе предвид препоръката на Съвета от 15 февруари 2011 г. (05892/2011 – C7-0052/2011),
   като взе предвид решението си от 10 май 2011 г. (2) за отсрочване на решението за освобождаване от отговорност за финансовата 2009 година, както и отговорите на директора на Европейския полицейски колеж,
   като взе предвид член 276 от Договора за ЕО и член 319 от Договора за функционирането на Европейския съюз,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3), и по-специално член 185 от него,
   като взе предвид Решение 2005/681/ПВР на Съвета от 20 септември 2005 г. за създаване на Европейски полицейски колеж (ЕПК) (4), и по-специално член 16 от него,
   като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5), и по-специално член 94 от него,
   като взе предвид Решение C(2011) 4680 на Комисията от 30 юни 2011 г. за даване на съгласие за поисканата от Европейския полицейски колеж дерогация от Регламент (ЕО, Евратом) № 2343/2002,
   като взе предвид доклада на Европейския полицейски колеж от 12 юли 2010 г. относно възстановяването на лични разходи (10/0257/KA),
   като взе предвид външния одит, поръчан от Европейския полицейски колеж (Договор с реф. № CEPOL/2010/001), във връзка с възстановяването на лични разходи,
   като взе предвид окончателния доклад за петгодишната външна оценка на Европейския полицейски колеж (Договор с реф. № CEPOL/CT/2010/002),
   като взе предвид годишния доклад за дейността за 2009 г. на Генерална дирекция „Правосъдие, свобода и сигурност“,
   като взе предвид четвъртия доклад за напредъка на Европейския полицейски колеж във връзка с изпълнението на неговия многогодишен план за действие (МПД) за периода 2010—2014 г.,
   като взе предвид доклада на Сметната палата относно изпълнението на МПД на Европейския полицейски колеж за периода 2010—2014 г.,
   като взе предвид бележката на службата за вътрешен одит от 4 юли 2011 г. (реф. номер Ares (2011) 722479) относно третия доклад за напредъка по изпълнението на МПД на Европейския полицейски колеж за периода 2010—2014 г.,
   като взе предвид доклада на Европейския полицейски колеж и приложенията към него във връзка с изпълнението на резолюцията на Европейския парламент относно „Освобождаване от отговорност за 2009 г.: Европейски полицейски колеж“,
   като взе предвид доклада на Европейския полицейски колеж и приложението към него относно прилагането на неговото ръководство за обществените поръчки през периода от 1 юли 2010 г. до 1 юли 2011 г.,
   като взе предвид член 77 и приложение VI към своя правилник,
   като взе предвид втория доклад на комисията по бюджетен контрол (A7-0330/2011),

               1.

               Освобождава от отговорност директора на Европейския полицейски колеж във връзка с изпълнението на бюджета на Колежа за финансовата 2009 година;

               2.

               Представя своите забележки в резолюцията по-долу;

               3.

               Възлага на своя председател да предаде настоящото решение, както и резолюцията, която е неразделна част от него, на директора на Европейския полицейски колеж, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Jerzy BUZEK

            Генерален секретар

         Klaus WELLE

      (1)  ОВ C 338, 14.12.2010 г., стр. 137.

      (2)  ОВ L 250, 27.9.2011 г., стр. 260.

      (3)  ОВ L 248, 16.9.2002 г., стр. 1.

      (4)  ОВ L 256, 1.10.2005 г., стр. 63.

      (5)  ОВ L 357, 31.12.2002 г., стр. 72.
    ---documentbreak---

               26.11.2011

               BG

               Официален вестник на Европейския съюз

               L 313/19

         РЕЗОЛЮЦИЯ НА ЕВРОПЕЙСКИЯ ПАРЛАМЕНТ
   от 25 октомври 2011 година
   съдържаща забележките, които са неразделна част от решението относно освобождаването от отговорност във връзка с изпълнението на бюджета на Европейския полицейски колеж за финансовата 2009 година
   ЕВРОПЕЙСКИЯТ ПАРЛАМЕНТ,
   като взе предвид окончателните годишни отчети на Европейския полицейски колеж за финансовата 2009 година,
   като взе предвид доклада на Сметната палата относно годишните отчети на Европейския полицейски колеж за финансовата 2009 година, придружен от отговорите на Колежа (1),
   като взе предвид препоръката на Съвета от 15 февруари 2011 г. (05892/2011 – C7-0052/2011),
   като взе предвид решението си от 10 май 2011 г. (2) за отсрочване на решението за освобождаване от отговорност за финансовата 2009 г., както и отговорите на директора на Европейския полицейски колеж,
   като взе предвид член 276 от Договора за ЕО и член 319 от Договора за функционирането на Европейския съюз,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3), и по-специално член 185 от него,
   като взе предвид Решение 2005/681/ПВР на Съвета от 20 септември 2005 г. за създаване на Европейски полицейски колеж (ЕПК) (4), и по-специално член 16 от него,
   като взе предвид Регламент (ЕО, Евратом) № 2343/2002на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5), и по-специално член 94 от него,
   като взе предвид Решение C(2011) 4680 на Комисията от 30 юни 2011 г. за даване на съгласие за поисканата от Европейския полицейски колеж дерогация от Регламент (ЕО, Евратом) № 2343/2002,
   като взе предвид доклада на Европейския полицейски колеж от 12 юли 2010 г. относно възстановяването на лични разходи (10/0257/KA),
   като взе предвид външния одит, поръчан от Европейския полицейски колеж (Договор с реф. № CEPOL/2010/001), във връзка с възстановяването на лични разходи,
   като взе предвид окончателния доклад за петгодишната външна оценка на Европейския полицейски колеж (Договор с реф. № CEPOL/CT/2010/002),
   като взе предвид годишния доклад за дейността за 2009 г. на Генерална дирекция „Правосъдие, свобода и сигурност“,
   като взе предвид четвъртия доклад за напредъка на Европейския полицейски колеж във връзка с изпълнението на неговия многогодишен план за действие (МПД) за периода 2010—2014 г.,
   като взе предвид доклада на Сметната палата относно изпълнението на МПД на Европейския полицейски колеж за периода 2010—2014 г.,
   като взе предвид бележката на службата за вътрешен одит от 4 юли 2011 г. (реф. номер Ares (2011) 722479) относно третия доклад за напредъка по изпълнението на МПД на Европейския полицейски колеж за периода 2010—2014 г.,
   като взе предвид доклада на Европейския полицейски колеж и приложенията към него във връзка с изпълнението на резолюцията на Европейския парламент относно „Освобождаване от отговорност за 2009 г.: Европейски полицейски колеж“,
   като взе предвид доклада на Европейския полицейски колеж и приложението към него относно прилагането на неговото ръководство за обществените поръчки през периода от 1 юли 2010 г. до 1 юли 2011 г.,
   като взе предвид член 77 и приложение VI към своя правилник,
   като взе предвид втория доклад на комисията по бюджетен контрол (A7-0330/2011),

               А.

               като има предвид, че Колежът беше създаден през 2001 г. и беше преобразуван в орган на Общността по смисъла на член 185 от Финансовия регламент, както и че рамковият Финансов регламент за агенциите се прилага за Колежа, считано от 1 януари 2006 г.,

               Б.

               като има предвид, че в своите доклади за годишните отчети на Колежа за финансовите 2006 и 2007 г. Сметната палата изрази резерви в декларацията си за достоверност по отношение на законосъобразността и редовността на свързаните с тях операции поради несъответствие на процедурите по възлагане на обществени поръчки с разпоредбите на Финансовия регламент,

               В.

               като има предвид, че в своя доклад за годишните отчети на Колежа за финансовата 2008 година Сметната палата добави пояснителен параграф към своето становище относно надеждността и точността на отчетите, без изрично да изразява резерви, и изрази резерви по отношение на законосъобразността и редовността на свързаните с тях операции,

               Г.

               като има предвид, че в своето решение от 7 октомври 2010 г. (6) Парламентът отказа да освободи от отговорност директора на Европейския полицейски колеж за изпълнението на бюджета на Колежа за финансовата 2008 година,

               Д.

               като има предвид, че в своя доклад за годишните отчети на Колежа за финансовата 2009 година Сметната палата отново изрази резерви в декларацията си за достоверност по отношение на законосъобразността и редовността на свързаните с тях операции,

               Е.

               като има предвид, че в гореспоменатото си решение от 10 май 2011 г. Парламентът реши да отложи своето решение за освобождаване от отговорност на директора на Колежа във връзка с изпълнението на бюджета на Колежа за финансовата 2009 година,

               Ж.

               като има предвид, че в своя доклад относно МПД на Колежа за периода 2010—2014 г. Сметната палата заяви, че Колежът напредва в съответствие с основните етапи, определени в неговия МПД,

               З.

               като има предвид, че в бележката си от 4 юли 2011 г. до директора на Колежа службата за вътрешен одит заяви, че макар и описанието в доклада за напредъка относно изпълнението на МПД на Колежа да е доста общо, то дава ясна представа за състоянието на различните етапи и следва да служи като задоволителна основа за информиране на различните заинтересовани страни,

               И.

               като има предвид, че с Решение C(2011) 4680 от 30 юни 2011 г. Комисията предостави на Колежа дерогация от разпоредбите на член 74б от Регламент (ЕО, Евратом) № 2343/2002,

      Обща оценка

               1.

               Признава мерките, предприети от новото управление и ръководство на Колежа за справяне с неговите слабости, в отговор на искането на Парламента за действие вследствие на сериозните нередности в изпълнението на бюджета за 2009 г.; приветства по-специално своевременното предприемане на следните мерки, за да се отговори на исканията на Парламента:

                           а)

                           преразглеждане на финансовия регламент на Колежа, като се въведе дерогация във връзка с изключването от тръжни процедури на избора на образователни експерти, с цел използване на експерти от националните институти за обучение на полицейски служители, и следователно, като се гарантира ефективност на разходите и участие на тези институции като част от мрежата на Колежа;

                           б)

                           уверение от Сметната палата и от службата за вътрешен одит, че МПД на Колежа за периода 2010—2014 г. дава обща представа за състоянието на различните етапи от плана и че Колежът напредва в съответствие с целите си;

                           в)

                           доклад относно прилагането от Колежа на ръководството за обществените поръчки през периода от 1 юли 2010 г. до 1 юли 2011 г.;

                           г)

                           решението на Управителния съвет на Колежа да предостави право на глас на Комисията;

               2.

               Очаква представянето от Комисията през 2012 г. на новата правна рамка на Колежа за включване на горепосочените права на глас на Комисията в процедурите на Управителния съвет;

               3.

               Подчертава, че органът, който взема решение за освобождаване от отговорност, ще продължи да наблюдава внимателно степента на прилагане на мерките, предприети по време на предстоящите процедури по освобождаване от отговорност във връзка с изпълнението на бюджета;

               4.

               Отбелязва, че в окончателния доклад за петгодишната външна оценка на Колежа се посочва, че е необходимо преместването на Колежа; следователно призовава Сметната палата през 2012 г. да изготви специален доклад за определяне на разходите и ползите във финансов и оперативен план, които ще произтекат от сливането на отговорностите на Колежа с тези на Европол;

      Специфични действия, предприети от Колежа за отстраняване на неговите слабости

      Процедури за възлагане на обществени поръчки

               5.

               Признава, че Колежът най-накрая е разработил свое ръководство за обществените поръчки за вътрешно ползване и го изпълнява, както бе поискано от Парламента при процедурата за освобождаване от отговорност на Колежа за 2008 г. и 2009 г.; признава, че това ръководство беше прието от Колежа на 8 юни 2010 г. и влезе в сила на 1 юли 2010 г. и че е назначен координатор за обществените поръчки;

               6.

               Приветства първия доклад на Колежа относно прилагането на неговото ръководство за обществени поръчки през периода от 1 юли 2010 г. до 1 юли 2011 г.; все пак очаква от Сметната палата да извърши оценка на прилагането от Колежа на ръководството за обществените поръчки;

               7.

               Проверил е статистическия отчет на Колежа за периода от 1 юли 2010 г. до 1 юли 2011 г.; приветства факта, че този документ предоставя на Парламента пълна информация за процедурите по възлагане на обществени поръчки; въз основа на този доклад и на доклада за прилагането на ръководството за обществените поръчки признава, че Колежът непрекъснато наблюдава и контролира използваните от самия него процедури;

      Правила, приложими за разходите за организиране на курсове

               8.

               Признава, че на 28 април 2011 г. Колежът представи на Комисията искане за промяна на неговия финансов регламент чрез въвеждане на член (член 74в), включващ дерогация от Регламент (ЕО, Евратом) № 2343/2002 във връзка с изключването от тръжни процедури на избора на образователни експерти, с цел използване на експерти от националните институти за обучение на полицейски служители;

               9.

               Приветства последващото решение на Комисията C(2011) 4680 от 30 юни 2011 г., с което се дава съгласие за гореспоменатата дерогация;

               10.

               Счита, че Колежът следва да осигури пряк достъп до своя подробен бюджет, който следва да включва списък на неговите договори и неговите решения за възлагане на обществени поръчки; счита също така, че Колежът следва да публикува този списък на своята интернет страница съгласно разпоредбите на Финансовия регламент, като изключи всякакви подробности за договори, чието разкриване би могло да застраши сигурността;

      Пренос на бюджетни кредити

               11.

               Отбелязва, че Колежът е създал регистър на организационния риск като част от текущото си управление на бюджета с цел смекчаване на риска от непълно усвояване на бюджетните кредити; все пак припомня на Колежа, че е важно да планира и наблюдава изпълнението на своя бюджет, за да сведе до минимум пренасянето на бюджетни кредити; също така призовава Сметната палата и службата за вътрешен одит да гарантират на Парламента, че Колежът е постигнал реално подобрение по този въпрос, и да посочат категоричното въвеждане на всички инструменти за планиране и наблюдение;

      Счетоводни грешки

               12.

               Отбелязва, че въпреки значителните закъснения и грешки в предварителните му отчети за 2009 г., Колежът увери Парламента, че от 2010 г. е засилил своята финансова дисциплина и вътрешен контрол; очаква да получи доклада на Сметната палата за годишните отчети на Колежа за 2010 г., за да провери дали уверението на Колежа е основателно;

               13.

               Приветства решението на Управителния съвет на Колежа от март 2011 г. за замяна на предишните стандарти за вътрешен контрол с наскоро изготвените 16 стандарта за вътрешен контрол на Комисията;

               14.

               Счита, че тези нови 16 стандарта за вътрешен контрол ще подпомогнат по-добре директора на Колежа не само при въвеждането на контрола, но също така и при наблюдението на правилното функциониране на този контрол;

               15.

               Следователно призовава Колежа редовно да предоставя на Парламента актуална информация за степента на изпълнение на тези 16 стандарта за вътрешен контрол;

      Управление на човешките ресурси

               16.

               Отбелязва, че Колежът е приключил договора, който Сметната палата считаше за „незаконен“; отбелязва, че този договор изтича реално на 15 септември 2011 г. и че обявата за свободна длъжност вече е публикувана; призовава Колежа да предоставя на органа по освобождаване от отговорност актуална информация за последващото развитие на този конкретен случай;

               17.

               Признава, че Колежът счита за достатъчна степента на изпълнение на ръководството за набиране на персонал на Колежа, което привежда процедурите в съответствие с Правилника за длъжностните лица на Европейския съюз (7); също така призовава Сметната палата да увери Парламента в степента на изпълнение на това ръководство;

      Бюджетни кредити, използвани за финансиране на лични разходи

               18.

               Признава, че в резултат от външен одит на последваща проверка настоящият директор е издал нареждане за събиране на вземания, изискващо от бившия директор да върне сумата от 2 014,94 EUR, от които досега са възстановени само 43,45 EUR; изразява съжаление за малката възстановена сума в сравнение с финансовите загуби, понесени от Колежа под ръководството на бившия директор; отбелязва, че окончателното напомняне за плащането е издадено през 2011 г. и че следващата стъпка е образуването на производство пред английския съд с цел установяване на законността на дълга, датиращ от 2007 г., и ако бъде произнесено съответното решение, службата за принудително изпълнение ще се опита да възстанови остатъка от неплатения дълг; призовава настоящия директор да предоставя актуална информация за развитието на този въпрос на органа, който взема решение за освобождаване от отговорност във връзка с изпълнението на бюджета;

      Многогодишен план за действие на Колежа за периода 2010—2014 г.

               19.

               Отбелязва, че повишената прозрачност, осигурена от настоящия директор и неговия управленски екип, е довела до по-добро разбиране на предизвикателствата, пред които е изправен Колежът, и е насърчила извършването на необходимите промени; във връзка с това приветства политиката на Колежа за:

                           —

                           публикуване на месечен бюлетин и редовни доклади за напредъка във връзка с дейностите на Колежа, които да се ползват от Управителния съвет с цел осигуряване на по-ясен анализ за състоянието на дейностите на Колежа;

                           —

                           редовно актуализиране на доклада за напредъка на Колежа относно степента на изпълнение на неговия МПД;

                           —

                           предоставяне на Парламента на годишните доклади на службата за вътрешен одит съгласно съответните разпоредби на Финансовия регламент;

               20.

               Приветства публикуването от Сметната палата на доклад за изпълнението на МПД на Колежа за периода 2010—2014 г., в отговор на искането на Парламента; отбелязва, че в този доклад Сметната палата заяви, че изпълнението на МПД на Колежа напредва в съответствие с основните етапи на плана; в тази връзка приветства факта, че Колежът доказа, че е изпълнил напълно МПД 1 (управление), МПД 4 (валидиране на неговата финансова система), МПД 5 (финансова среда), МПД 6 (прозрачност на неговия Управителен съвет), МПД 8 (стратегически план), МПД 9 (многогодишен план за набиране на персонал); МПД 12 (условия за контрол в областта на обществените поръчки), както и че останалите цели на МПД са в процес на изпълнение или се изпълняват по график;

               21.

               Призовава Колежа да се консултира с Парламента и да продължи да му предоставя актуална информация с доклада си за напредъка по изпълнението на МПД;

               22.

               Приветства също така бележката на службата за вътрешен одит относно третия доклад за напредъка по изпълнението на МПД на Колежа; отбелязва по-специално, че тази бележка посочва становището на службата за вътрешен одит, че Колежът отговаря адекватно на коментарите и препоръките на службата за вътрешен одит и макар описанието в доклада за напредъка да е доста общо, то дава ясна представа за състоянието на различните етапи и следва да служи като задоволителна основа за информиране на различните заинтересовани страни, включително комисията по бюджетен контрол на Парламента;

      Структурни недостатъци

               23.

               Подчертава, че разходите за управлението на Колежа са високи в сравнение с неговите дейности; следователно приветства усилията на Колежа за намаляване на неговите разходи за управление, положени на 25-ото заседание на неговия Управителен съвет (УС) през юни 2011 г., когато беше постигнато съгласие всички комисии на УС да бъдат закрити до 2012 г. и всички работни групи на УС да бъдат критично анализирани;

               24.

               По отношение на други забележки, придружаващи решението за освобождаване от отговорност, които имат хоризонтален характер, се позовава на своята резолюция от 10 май 2011 г. (8) относно резултатите от дейността, финансовото управление и контрола на агенциите.

      (1)  ОВ C 338, 14.12.2010 г., стр. 137.

      (2)  ОВ L 250, 27.9.2011 г., стр. 260.

      (3)  ОВ L 248, 16.9.2002 г., стр. 1.

      (4)  ОВ L 256, 1.10.2005 г., стр. 63.

      (5)  ОВ L 357, 31.12.2002 г., стр. 72.

      (6)  ОВ L 320, 7.12.2010 г., стр. 11.

      (7)  ОВ L 56, 4.3.1968 г., стр. 1.

      (8)  ОВ L 250, 27.9.2011 г., стр. 269.


title: Решение (ОВППС) 2017/154 на Съвета от 27 януари 2017 година за актуализиране на списъка на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС за прилагането на специални мерки за борба с тероризма, и за отмяна на Решение (ОВППС) 2016/1136

text:
               28.1.2017

               BG

               Официален вестник на Европейския съюз

               L 23/21

         РЕШЕНИЕ (ОВППС) 2017/154 НА СЪВЕТА
   от 27 януари 2017 година
   за актуализиране на списъка на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС за прилагането на специални мерки за борба с тероризма, и за отмяна на Решение (ОВППС) 2016/1136
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 27 декември 2001 г. Съветът прие Обща позиция 2001/931/ОВППС (1).

               (2)

               На 12 юли 2016 г. Съветът прие Решение (ОВППС) 2016/1136 (2) за актуализиране на списъка на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС („списъкът“).

               (3)

               В съответствие с член 1, параграф 6 от Обща позиция 2001/931/ОВППС е необходим редовен преглед на имената на лицата, групите и образуванията в списъка, за да се гарантира, че има основания за оставането им в него.

               (4)

               В настоящото решение се съдържат резултатите от извършения от Съвета преглед на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС.

               (5)

               Съветът се увери, че компетентните органи, посочени в член 1, параграф 4 от Обща позиция 2001/931/ОВППС, са взели решения по отношение на всички лица, групи и образувания в списъка, които са участвали в терористични действия по смисъла на член 1, параграфи 2 и 3 от Обща позиция 2001/931/ОВППС. Съветът стигна също така до заключението, че за лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС, следва да продължат да се прилагат специалните ограничителни мерки, предвидени в нея.

               (6)

               Списъкът следва да бъде съответно актуализиран и Решение (ОВППС) 2016/1136 следва да бъде отменено,

         ПРИЕ НАСТОЯЩОТО РЕШЕНИЕ:
   Член 1
   Списъкът на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС, се съдържа в приложението към настоящото решение.
   Член 2
   Решение (ОВППС) 2016/1136 се отменя.
   Член 3
   Настоящото решение влиза в сила в деня след публикуването му в Официален вестник на Европейския съюз.

      Съставено в Брюксел на 27 януари 2017 година.

            За Съвета

            Председател

         E. SCICLUNA

      (1)  Обща позиция 2001/931/ОВППС на Съвета от 27 декември 2001 г. за прилагането на специални мерки за борба с тероризма (ОВ L 344, 28.12.2001 г., стр. 93).

      (2)  Решение (ОВППС) 2016/1136 на Съвета от 12 юли 2016 г. за актуализиране на списъка на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС за прилагането на специални мерки за борба с тероризма, и за отмяна на Решение (ОВППС) 2015/2430 (ОВ L 188, 13.7.2016 г., стр. 21).

      ПРИЛОЖЕНИЕ

         СПИСЪК НА ЛИЦАТА, ГРУПИТЕ И ОБРАЗУВАНИЯТА, ПОСОЧЕНИ В ЧЛЕН 1

      I.   ЛИЦА

                  1.

                  ABDOLLAHI Hamed (известен също като Mustafa Abdullahi), роден на 11 август 1960 г. в Иран. Паспорт №: D9004878.

                  2.

                  AL-NASSER, Abdelkarim Hussein Mohamed, роден в Al Ihsa (Саудитска Арабия), гражданин на Саудитска Арабия.

                  3.

                  AL YACOUB, Ibrahim Salih Mohammed, роден на 16 октомври 1966 г. в Tarut (Саудитска Арабия), гражданин на Саудитска Арабия.

                  4.

                  ARBABSIAR Manssor (известен също като Mansour Arbabsiar), роден на 6 или 15 март 1955 г. в Иран. Ирански и американски гражданин. Паспорт №: C2002515 (Иран); Паспорт №: 477845448 (САЩ). Национален идентификационен №: 07442833, срок на валидност: 15.3.2016 г. (свидетелство за управление на МПС от САЩ).

                  5.

                  BOUYERI, Mohammed (известен също като Abu ZUBAIR, като SOBIAR и като Abu ZOUBAIR), роден на 8 март 1978 г. в Амстердам (Нидерландия), член на Hofstadgroep.

                  6.

                  EL HAJJ, Hassan Hassan, роден на 22 март 1988 г. в Zaghdraiya, Sidon, Ливан, канадски гражданин. Паспорт №: JX446643 (Канада).

                  7.

                  IZZ-AL-DIN, Hasan (известен също като GARBAYA, Ahmed, като SA-ID и като SALWWAN, Samir), роден през 1963 г. в Ливан, гражданин на Ливан.

                  8.

                  MELIAD, Farah, роден на 5 ноември 1980 г. в Сидни (Австралия), австралийски гражданин. Паспорт №: M2719127 (Австралия).

                  9.

                  MOHAMMED, Khalid Shaikh (известен също като ALI, Salem, като BIN KHALID, Fahd Bin Adballah, като HENIN, Ashraf Refaat Nabith и като WADOOD, Khalid Adbul), роден на 14 април 1965 г. или на 1 март 1964 г. в Пакистан, паспорт № 488555.

                  10.

                  ȘANLI, Dalokay (известен също като Sinan), роден на 13.октомври 1976 г. в Pülümür (Турция).

                  11.

                  SHAHLAI, Abdul Reza (известен също като Abdol Reza Shala'i, като Abd-al Reza Shalai, като Abdorreza Shahlai, като Abdolreza Shahla'i, като Abdul-Reza Shahlaee, като Hajj Yusef, като Haji Yusif, като Hajji Yasir, като Hajji Yusif и като Yusuf Abu-al-Karkh), роден приблизително през 1957 г. в Иран. Адреси: 1) Kermanshah, Иран, 2) военна база Mehran, провинция Ilam, Иран.

                  12.

                  SHAKURI, Ali Gholam, роден приблизително през 1965 г. в Техеран, Иран.

                  13.

                  SOLEIMANI, Qasem (известен също като Ghasem Soleymani, като Qasmi Sulayman, като Qasem Soleymani, като Qasem Solaimani, като Qasem Salimani, като Qasem Solemani, като Qasem Sulaimani и като Qasem Sulemani), роден на 11 март 1957 г. в Иран. Ирански гражданин. Паспорт №: 008827 (ирански, дипломатически), издаден през 1999 г. Звание: генерал-майор.

            II.   ГРУПИ И ОБРАЗУВАНИЯ

                  1.

                  „Abu Nidal Organisation“ — ANO (Организация „Абу Нидал“) (известна също като Fatah Revolutionary Council („Революционен съвет на Фатах“), като Arab Revolutionary Brigades („Арабски революционни бригади“), като Black September („Черен септември“) и като Revolutionary Organisation of Socialist Muslims („Революционна организация на мюсюлманите социалисти“).

                  2.

                  „Al-Aqsa Martyrs' Brigade“ („Бригади на мъчениците от Ал-Акса“).

                  3.

                  „Al-Aqsa e.V“.

                  4.

                  „Babbar Khalsa“ („Бабар Калса“).

                  5.

                  „Communist Party of the Philippines“ („Комунистическа партия на Филипините“), включително „New People's Army — NPA, Philippines“ („Нова народна армия — Филипини“).

                  6.

                  „Gama'a al-Islamiyya“ („Джамаа Ислямия“) (известна също като „Al-Gama'a al-Islamiyya“) („Ислямска общност“ — IG).

                  7.

                  „İslami Büyük Doğu Akıncılar Cephesi“ — „IBDA-C“ („Фронт на великите ислямски източни воини“).

                  8.

                  „Hamas“ („Хамас“), включително „Hamas-Izz al-Din al-Qassem“.

                  9.

                  „Hizballah Military Wing“ (Военно крило на ливанската „Хизбула“) (известно също като Hezbollah Military Wing, като Hizbullah Military Wing, като Hizbollah Military Wing, като Hezballah Military Wing, като Hisbollah Military Wing, като Hizbu'llah Military Wing, като Hizb Allah Military Wing и като Jihad Council, както и всички единици, които му докладват, включително Организацията за външна сигурност).

                  10.

                  „Hizbul Mujahideen“ — „HM“ („Муджахидини на Хизбула“).

                  11.

                  „Hofstadgroep“.

                  12.

                  „Khalistan Zindabad Force“ — „KZF“ („Силата на Калистан Зиндабад“).

                  13.

                  „Kurdistan Workers' Party“ — „PKK“ („Кюрдска работническа партия“) (известна също като KADEK и като KONGRA-GEL).

                  14.

                  „Liberation Tigers of Tamil Eelam“ — „LTTE“ („Тигри за освобождение на Тамил Илам“).

                  15

                  „Ejército de Liberación Nacional“ („Национална армия за освобождение“).

                  16.

                  „Palestinian Islamic Jihad“ — „PIJ“ („Палестински ислямски джихад“).

                  17.

                  „Popular Front for the Liberation of Palestine“ — „PFLP“ („Народен фронт за освобождение на Палестина“).

                  18.

                  „Popular Front for the Liberation of Palestine — General Command“ („Народен фронт за освобождение на Палестина — Главно командване“) (известен също като „PFLP“ — „General Command“).

                  19.

                  „Fuerzas armadas revolucionarias de Colombia“ — „FARC“ („Революционни въоръжени сили на Колумбия“).

                  20.

                  „Devrimci Halk Kurtuluș Partisi-Cephesi“ — „DHKP/C“ (известна също като Devrimci Sol („Революционна левица“) и като „Dev Sol“ („Революционна армия/фронт/партия за народно освобождение“).

                  21.

                  „Sendero Luminoso“ — „SL“ („Сияйната пътека“).

                  22.

                  „Teyrbazen Azadiya Kurdistan“ — „TAK“ (известна също като „Kurdistan Freedom Falcons“ („Соколи за свободата на Кюрдистан“) и като „Kurdistan Freedom Hawk“s („Ястреби за свободата на Кюрдистан“).


title: Решение (ЕС) 2015/1706 на Европейския парламент от 29 април 2015 година относно приключването на сметките на Европейския институт за иновации и технологии за финансовата 2013 година

text:
               30.9.2015

               BG

               Официален вестник на Европейския съюз

               L 255/414

      РЕШЕНИЕ (ЕС) 2015/1706 НА ЕВРОПЕЙСКИЯ ПАРЛАМЕНТ
      от 29 април 2015 година
      относно приключването на сметките на Европейския институт за иновации и технологии за финансовата 2013 година
      ЕВРОПЕЙСКИЯТ ПАРЛАМЕНТ,

                  —

                  като взе предвид окончателните годишни отчети на Европейския институт за иновации и технологии за финансовата 2013 година,

                  —

                  като взе предвид доклада на Сметната палата относно годишните отчети на Европейския институт за иновации и технологии за финансовата 2013 година, придружен от отговорите на Института (1),

                  —

                  като взе предвид декларацията за достоверност (2) относно надеждността на отчетите, както и законосъобразността и редовността на свързаните с тях операции, предоставена от Сметната палата за финансовата 2013 година съгласно член 287 от Договора за функционирането на Европейския съюз,

                  —

                  като взе предвид препоръката на Съвета от 17 февруари 2015 г. относно освобождаването от отговорност на Института във връзка с изпълнението на бюджета за финансовата 2013 година (05304/2015 — C8-0054/2015),

                  —

                  като взе предвид член 319 от Договора за функционирането на ЕС,

                  —

                  като взе предвид Регламент (ЕО, Eвратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3),

                  —

                  като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (4), и по-специално член 208 от него,

                  —

                  като взе предвид Регламент (ЕО) № 294/2008 на Европейския парламент и на Съвета от 11 март 2008 г. за създаване на Европейски институт за иновации и технологии (5), и по-специално член 21 от него,

                  —

                  като взе предвид Регламент (ЕО, Евратом) № 2343/2002 на Комисията от 19 ноември 2002 година относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (6),

                  —

                  като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (7), и по-специално член 108 от него,

                  —

                  като взе предвид член 94 и приложение V към своя правилник,

                  —

                  като взе предвид доклада на комисията по бюджетен контрол (A8-0077/2015),

         1.

            Констатира, че окончателните годишни отчети на Европейския институт за технологии и иновации са приложени към доклада на Сметната палата;

         2.

            Отлага приключването на сметките на Европейския институт за иновации и технологии за финансовата 2013 година;

         3.

            Възлага на своя председател да предаде настоящото решение на директора на Европейския институт за иновации и технологии, на Съвета, Комисията и Сметната палата и да осигури публикуването му в Официален вестник на Европейския съюз (серия L).

               Председател

            Martin SCHULZ

               Генерален секретар

            Klaus WELLE

         (1)  ОВ C 442, 10.12.2014 г., стр. 184.

         (2)  Вж. бележка под линия 1.

         (3)  ОВ L 248, 16.9.2002 г., стр. 1.

         (4)  ОВ L 298, 26.10.2012 г., стр. 1.

         (5)  ОВ L 97, 9.4.2008 г., стр. 1.

         (6)  ОВ L 357, 31.12.2002 г., стр. 72.

         (7)  ОВ L 328, 7.12.2013 г., стр. 42.


title: Решение на Съвета от 6 май 1986 година относно присъединяването на Европейската икономическа общност към Споразумението относно временен безмитен внос на медицинско, хирургично и лабораторно оборудване за безвъзмездно отдаване с цел използване в болници и други медицински институции за диагноза или лечение

text:
                  02/ 2

                  BG

                  Официален вестник на Европейския съюз

                  260

            31986D0181

                  L 131/47

                  ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

         РЕШЕНИЕ НА СЪВЕТА
         от 6 май 1986 година
         относно присъединяването на Европейската икономическа общност към Споразумението относно временен безмитен внос на медицинско, хирургично и лабораторно оборудване за безвъзмездно отдаване с цел използване в болници и други медицински институции за диагноза или лечение
         (86/181/ЕИО)
         СЪВЕТЪТ НА ЕВРОПЕЙСКИТЕ ОБЩНОСТИ,
         като взе предвид Договора за създаване на Европейската икономическа общност,
         като взе предвид предложението на Комисията,
         като има предвид, че членове 1 и 2 от споразумението относно временен безмитен внос на медицинско, хирургично и лабораторно оборудване за безвъзмездно отдаване с цел използване в болници и други медицински институции за диагноза или лечение, изготвено по инициатива на Съвета на Европа, предвижда договарящите се страни да осигурят всички възможни улеснения за безмитен временен внос на оборудването, предоставено им от други страни;
         като има предвид, че всяка дерогация от Общата митническа тарифа, самостоятелно или договорно установена, е от изключителната компетенция на Общността;
         като има предвид, че влизането в сила на Допълнителния протокол към споразумението, с което Европейската икономическа общност става договаряща се страна по това споразумение, позволява на Общността да упражни компетенцията си по този въпрос; като има предвид, че предвидените в Споразумението дерогации вече са предоставени от правила на Общността за временен внос;
         като има предвид, че, следователно, Общността трябва да стане договаряща се страна по споразумението,
         РЕШИ:

            Член 1
            С настоящото одобрява от името на Европейската икономическа общност присъединяването на Общността към Споразумението за временен безмитен внос на медицинско, хирургично и лабораторно оборудване за безвъзмездно отдаване с цел използване в болници и други медицински институции за диагноза или лечение.
            Текстът на споразумението е приложен към настоящото решение.

            Член 2
            С настоящото председателят на Съвета се упълномощава да определи лицата, оправомощени да подпишат споразумението, за да обвържат Общността с него.

            Съставено в Брюксел на 6 май 1986 година.

                  За Съвета

                  Председател

               P. H. van ZEIL


title: Решение на Съвета от 4 юни 2009 година за назначаване на член от Нидерландия в Комитета на регионите

text:
               11.6.2009

               BG

               Официален вестник на Европейския съюз

               C 132/2

      РЕШЕНИЕ НА СЪВЕТА

   от 4 юни 2009 година
   за назначаване на член от Нидерландия в Комитета на регионите
   2009/C 132/02
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 263 от него,
   като взе предвид предложението на правителството на Нидерландия,
   като има предвид че:

               (1)

               На 24 януари 2006 г. Съветът прие Решение 2006/116/ЕО относно назначаването на членове и заместник-членове в Комитета на регионите за периода от 26 януари 2006 г. до 25 януари 2010 г. (1)

               (2)

               След оставката на г-н Ivo OPSTELTEN се освободи едно място за член на Комитета на регионите,

         ПРИЕ НАСТОЯЩОТО РЕШЕНИЕ:
   Член 1
   Назначава се за член на Комитета на регионите за остатъка от мандата, а именно до 25 януари 2010 г.:
   г-н Ahmed ABOUTALEB, Burgemeester van Rotterdam (кмет на Rotterdam).
   Член 2
   Настоящото решение поражда действие от деня на приемането му.

      Съставено в Брюксел на 4 юни 2009 година.

            За Съвета

            Председател

         Martin PECINA

      (1)  ОВ L 56, 25.2.2006 г., стр. 75.


title: 2007/279/ЕОРешение на Европейската централна банка от 17 април 2007 година за приемане на правила за прилагане на защита на данните в Европейската централна банка (ЕЦБ/2007/1)

text:
               4.5.2007

               BG

               Официален вестник на Европейския съюз

               L 116/64

      РЕШЕНИЕ НА ЕВРОПЕЙСКАТА ЦЕНТРАЛНА БАНКА

   от 17 април 2007 година
   за приемане на правила за прилагане на защита на данните в Европейската централна банка
   (ЕЦБ/2007/1)
   (2007/279/ЕО)
   ИЗПЪЛНИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Договора за създаване на Европейската общност, и по-специално член 286 от него,
   като взе предвид Регламент (ЕО) № 45/2001 на Европейския парламент и на Съвета от 18 декември 2000 г. относно защитата на лицата по отношение на обработката на лични данни от институции и органи на Общността и за свободното движение на такива данни (1), и по-специално член 24, параграф 8 от него,
   като има предвид, че:

               (1)

               В Регламент (ЕО) № 45/2001 се установяват принципите и правилата за защита на данните, отнасящи се до всички институции и органи на Общността, и се предвижда всяка институция и орган на Общността да назначи длъжностно лице за защита на данните (ДЗД).

               (2)

               Съгласно член 24, параграф 8 от Регламент (ЕО) № 45/2001 всяка институция или орган на Общността трябва да приеме допълнителни правила по изпълнение във връзка с ДЗД съобразно разпоредбите в приложението към посочения регламент,

         РЕШИ:
   РАЗДЕЛ 1
   ОБЩИ РАЗПОРЕДБИ
   Член 1
   Предмет и обхват
   1.   В настоящото решение се установяват общи правила по прилагането на Регламент (ЕО) № 45/2001 по отношение на Европейската централна банка (ЕЦБ). По-специално то допълва разпоредбите на Регламент (ЕО) № 45/2001, свързани с назначаването и статута на ДЗД, както и с неговите задачи, задължения и правомощия.
   2.   В настоящото решение се изясняват също ролята, задачите и задълженията на контролиращите органи и координаторите за защита на данните и правилата по прилагането, съгласно които субектите на данните могат да упражняват своите права.
   Член 2
   Определения
   По смисъла на настоящото решение и без да се засягат определенията в Регламент (ЕО) № 45/2001:

               а)

               „контролиращ орган“ означава отговорния управител на организационна структура, която определя целите и средствата за обработка на лични данни;

               б)

               „координатор за защита на данните“ означава член на персонала, който съдейства на контролиращия орган при изпълнението на неговите задължения за защита на данните. Това лице е специалист в управлението на данни.

         РАЗДЕЛ 2
   ДЛЪЖНОСТНО ЛИЦЕ ЗА ЗАЩИТА НА ДАННИТЕ
   Член 3
   Назначаване, статут и организационни въпроси
   1.   Изпълнителният съвет:

               а)

               назначава ДЗД измежду персонала на ЕЦБ, като назначеното лице има достатъчно висок ранг, за да отговори на условията на член 24 от Регламент (ЕО) № 45/2001;

               б)

               определя мандат на ДЗД за срок от две до пет години; и

               в)

               регистрира ДЗД при Европейския надзорен орган по защита на данните (ЕНЗД).

         2.   Изпълнителният съвет гарантира, че ДЗД е независимо при изпълнението на своите задачи и задължения. Без да се засяга тази независимост:

               а)

               спрямо ДЗД се прилагат условията за работа на персонала на ЕЦБ;

               б)

               ДЗД се назначава за административни цели към една от генералните дирекции или дирекциите на ЕЦБ; и

               в)

               лицата, извършващи оценка на ДЗД, се консултират с ЕНЗД, преди да оценят изпълнението на задачите и задълженията на ДЗД.

         3.   Съответният контролиращ орган гарантира, че ДЗД е информирано незабавно:

               а)

               когато възникне проблем, който има или може да има последици за защитата на данните; и

               б)

               за всички контакти с външни лица, отнасящи се до прилагането на Регламент (ЕО) № 45/2001, и особено за всяко взаимоотношение с ЕНЗД.

         4.   Изпълнителният съвет може да назначи заместник на ДЗД, спрямо когото се прилагат параграфи 1 и 2. Заместникът на ДЗД подпомага ДЗД при изпълнението на неговите задачи и задължения и го замества, когато ДЗД отсъства.
   5.   Служителите, съдействащи на ДЗД във връзка с въпросите по защита на данните, изпълняват единствено указанията на ДЗД.
   Член 4
   Задачи и задължения на длъжностното лице за защита на данните
   При изпълнение на задачите, посочени в член 24 от Регламент (ЕО) № 45/2001 и в приложението към регламента, ДЗД изпълнява следните задължения, като взема предвид, когато е необходимо, информацията, получена от съответните генерални дирекции или дирекции на ЕЦБ, и:

               а)

               съветва изпълнителния съвет, контролиращите органи и координаторите за защита на данните по въпроси, отнасящи се до прилагането на разпоредбите за защита на данните в ЕЦБ. Изпълнителният съвет, съответните контролиращи органи, комитетът на персонала или всяко физическо лице могат да се консултират с ДЗД по въпроси, отнасящи се до тълкуването или прилагането на Регламент (ЕО) № 45/2001;

               б)

               извършва по своя инициатива или по молба на изпълнителния съвет, контролиращ орган, комитета на персонала или на физическо лице проверка на въпроси и случаи, които са станали известни на ДЗД и имат пряко отношение към неговите задачи и задължения, и докладва обратно за резултатите на лицето, възложило проверката. ДЗД разглежда въпросите и фактите безпристрастно и надлежно взема предвид правата на субектите на данни. Ако ДЗД прецени за необходимо, то следва да информира съответно и всички други заинтересовани страни. Ако подателят на молбата е физическо лице или действа от името на физическо лице, ДЗД е задължено, доколкото е възможно, да гарантира конфиденциалността на молбата, освен ако въпросният субект на данни даде недвусмисленото си съгласие молбата му да не бъде третирана като поверителна;

               в)

               сътрудничи с ДЗД на други институции и органи на Общността, като извършва обмен на опит и знания и представлява ЕЦБ при всички обсъждания на въпроси, отнасящи се до защитата на данни, с изключение на съдебни дела; и

               г)

               представя на изпълнителния съвет и на ЕНЗД годишна работна програма и годишен доклад относно дейността на ДЗД.

         Член 5
   Правомощия на длъжностното лице за защита на данните
   ДЗД може:

               а)

               да поиска становище от генералните дирекции или дирекциите на ЕЦБ по въпроси, свързани с неговите задачи и задължения;

               б)

               да изготви становище относно законосъобразността на извършвана или предлагана операция за обработка или относно всеки въпрос, свързан с нотификация на операции по обработка;

               в)

               да запознае изпълнителния съвет с всеки случай на нарушаване на Регламент (ЕО) № 45/2001 от страна на член на персонала; и

               г)

               да изпълнява други задачи, посочени в приложението към Регламент (ЕО) № 45/2001.

         РАЗДЕЛ 3
   КОНТРОЛИРАЩИ ОРГАНИ И КООРДИНАТОРИ ЗА ЗАЩИТА НА ДАННИТЕ
   Член 6
   Задачи и задължения на контролиращите органи и координаторите за защита на данните
   1.   Контролиращите органи осигуряват всички операции по обработка на лични данни, извършвани в рамките на техните правомощия, да са в съответствие с разпоредбите на Регламент (ЕО) № 45/2001.
   2.   Контролиращите органи изпълняват задължението си за съдействие на ДЗД и на ЕНЗД при осъществяване на техните правомощия, като им предоставят пълна информация и достъп до лични данни и отговарят на въпроси в рамките на 20 работни дни от получаване на искането.
   3.   Без да се засягат задълженията на контролиращите органи:

               а)

               координаторите за защита на данните подпомагат контролиращите органи при изпълнението на задълженията им по искане на контролиращите органи или по тяхна собствена инициатива. За тази цел координаторите за защита на данните поддържат контакт със служителите на контролиращите органи, които са задължени да им предоставят всяка необходима информация. По преценка на съответния контролиращ орган тази информация може да включва осигуряване на достъп до лични данни, за чието обработване е компетентен самият орган;

               б)

               координаторите за защита на данните съдействат на ДЗД по отношение на:

                           i)

                           идентифицирането на съответните контролиращи органи по обработка на лични данни;

                           ii)

                           оповестяването на съветите на ДЗД и подпомагането на контролните органи под указанията на ДЗД;

                           iii)

                           други аспекти от работната програма на ДЗД, както е уговорено между ДЗД и ръководството на координаторите.

         Член 7
   Процедура по нотифициране
   1.   Преди да се въведат нови операции по обработка на лични данни, съответният контролиращ орган уведомява ДЗД, като използва онлайн интерфейс, достъпен през интранет-уебсайта на ЕЦБ. Всяка операция по обработка, която подлежи на предварителна проверка съгласно член 27, параграф 3 от Регламент (ЕО) № 45/2001, следва да бъде нотифицирана в достатъчен срок преди разглеждането, за да може да се извърши предварителна проверка от ЕНЗД.
   2.   Контролиращите органи уведомяват незабавно ДЗД за всяка промяна, засягаща информацията, която се съдържа в изпратената на ДЗД нотификация.
   РАЗДЕЛ 4
   ПРАВА НА СУБЕКТИТЕ НА ДАННИ
   Член 8
   Регистър
   Регистърът, воден от ДЗД съгласно член 26 от Регламент (ЕО) № 45/2001, служи като индекс за всички операции по обработка на лични данни, извършени в ЕЦБ. Субектите на данните могат да ползват информацията, съдържаща се в регистъра, за упражняване на техните права съгласно членове от 13 до 19 от Регламент (ЕО) № 45/2001.
   Член 9
   Упражняване на правата на субектите на данни
   1.   Съгласно правото си да бъдат съответно информирани за всяка обработка на личните си данни, субектите на данните могат да се обръщат към съответния контролиращ орган за упражняването на правата си по членове от 13 до 19 от Регламент (ЕО) № 45/2001, както е определено по-долу.

               а)

               настоящите права могат да се упражняват единствено от субекта на данните или неговия надлежно упълномощен представител. Тези лица упражняват настоящите права безплатно;

               б)

               искания за упражняване на настоящите права се отправят в писмена форма до съответния контролиращ орган. Контролиращият орган одобрява искането само ако самоличността на лицето, отправило искането, и пълномощното да се представлява субекта на данните, ако е приложимо, са надлежно проверени. Контролиращият орган информира незабавно в писмена форма субекта на данните дали искането е удовлетворено или не. Ако искането е отхвърлено, контролиращият орган излага основанията за отхвърлянето;

               в)

               по всяко време в рамките на три календарни месеца от получаването на искането контролиращият орган е задължен да предоставя достъп на субекта на данните съгласно член 13 от Регламент (ЕО) № 45/2001, като му позволи да се запознае на място с данните или да получи копие от тях, според предпочитанията на заявителя;

               г)

               субектите на данните могат се обърнат към ДЗД, ако контролиращият орган не спазва сроковете съгласно буква б) или в). В случай на очевидна злоупотреба от субекта на данните при упражняване на неговите права контролиращият орган може да препрати субекта на данните към ДЗД. Ако случаят бъде препратен към ДЗД, ДЗД решава искането по същество и постановява последващи действия. При несъгласие между субекта на данните и контролиращия орган двете страни имат право да се консултират с ДЗД.

         2.   Членовете на персонала на ЕЦБ могат да се консултират с ДЗД, преди да подадат жалба до ЕНЗД по член 33 от Регламент (ЕО) № 45/2001.
   Член 10
   Изключения и ограничения
   1.   След предварителна консултация с ДЗД контролиращият орган може на основание и в съответствие с условията, установени в член 20 от Регламент (ЕО) № 45/2001, да наложи ограничения върху правата, посочени в членове от 13 до 17 от Регламент (ЕО) № 45/2001.
   2.   Всяко заинтересовано лице може да поиска от ЕНЗД да приложи член 47, параграф 1, буква в) от Регламент (ЕО) № 45/2001.
   Член 11
   Процедура за проверка
   1.   Всяко искане за проверка съгласно член 4, буква б) се отправя в писмена форма до ДЗД.
   2.   В срок 20 работни дни от получаване на искането ДЗД изпраща потвърждение за получаването на искането до заявителя.
   3.   ДЗД може да извърши проверка на място на случая или да изиска писмено обяснение от контролиращия орган. Контролиращият орган дава отговор на ДЗД в срок 20 работни дни от получаване на искането от ДЗД. ДЗД може да изиска допълнителна информация или съдействие от всяка генерална дирекция или дирекция на ЕЦБ. Генералната дирекция и дирекцията е задължена да предостави допълнителната информация или съдействие в срок 20 работни дни от искането на ДЗД.
   4.   ДЗД докладва по случая на заявителя в срок три календарни месеца от получаването на искането.
   Член 12
   Средства за правна защита
   Субектите на данните, които са членове на персонала на ЕЦБ, могат да се ползват от средствата за правна защита, съдържащи се в Условията за работа на ЕЦБ, в допълнение на средствата за правна защита, установени в член 32 от Регламент (ЕО) № 45/2001, които са в полза на всички субекти на данни.
   РАЗДЕЛ 5
   ПРЕХОДНИ И ЗАКЛЮЧИТЕЛНИ РАЗПОРЕДБИ
   Член 13
   Заключителна разпоредба
   Настоящото решение влиза в сила на двадесетия ден от публикуването му в Официален вестник на Европейския съюз.

      Съставено във Франкфурт на Майн на 17 април 2007 година.

            Председател на ЕЦБ

         Jean-Claude TRICHET

      (1)  ОВ L 8, 12.1.2001 г., стр. 1.